BILAG

EU-miljømærkekriterier for tildeling af EU-miljømærket til vækstmedier og jordforbedringsmidler

GENERELLE FORHOLD

EU-miljømærkekriterier

Kriterierne for tildeling af EU-miljømærket til vækstmedier og jordforbedringsmidler og deres anvendelse på hver produkttype, der er omfattet af anvendelsesområdet, er som følger:

Tabel 1

Oversigt over gældende kriterier for hver produkttype

Kriterium Vækstmedier Jordforbedringsmidler 1 — Bestanddele x x 1.1 — Produktets organiske bestanddele x x 2 — Mineralske bestanddele x x 2.1 — Energiforbrug og CO2-emissioner ved fremstilling af mineralske vækstmedier x 2.2 — Kilder til mineraludvinding x x 2.3 — Mineralske vækstmedier under og efter brug x 3 — Organiske bestanddele og genanvendte/nyttiggjorte materialer i vækstmedier x 4 — Stoffer, hvis anvendelse er underlagt begrænsninger x x 4.1 — Grænseværdier for tungmetaller x x 4.2 — Grænseværdier for polycykliske aromatiske kulbrinter (PAH) x x 4.3 — Begrænsninger for stoffer og blandinger, der er klassificeret som farlige i henhold til Europa-Parlamentets og Rådets forordning (EF) nr. 1272/2008 (1) x x 4.4 — Begrænsninger for særligt problematiske stoffer (SVHC) som identificeret i henhold til Europa-Parlamentets og Rådets forordning (EF) nr. 1907/2006 (2) x x 4.5 — Mikrobiologiske kriterier x x 5 — Brugsegnethed x x 5.1 — Stabilitet x x 5.2 — Makroskopiske urenheder x x 5.3 — Organisk materiale og tørstof i jordforbedringsmidler x 5.4 — Spiredygtige ukrudtsfrø og spredningslegemer x x 5.5 — Planterespons x x 6 — Vækstmedieegenskaber x 6.1 — Elektrisk ledeevne x 6.2 — Natriumindhold x 6.3 — Chloridindhold x 7 — Tilrådighedsstillelse af oplysninger x x 7.1 — Jordforbedringsmidler x 7.2 — Vækstmedier x 8 — Oplysninger på EU-miljømærket x x

Vurderings- og verifikationskrav

Et produkt kan kun få tildelt EU-miljømærket, hvis ansøgeren opfylder alle kravene.

Der er angivet specifikke vurderings- og verifikationskrav under hvert kriterium.

Når ansøgeren skal fremlægge erklæringer, dokumentation, analyser, prøvningsrapporter eller anden dokumentation for, at kriterierne er opfyldt, kan disse stamme fra ansøgeren og/eller dennes leverandør(er) alt efter omstændighederne.

De ansvarlige organer skal fortrinsvis anerkende attester udstedt af organer, der er akkrediteret i overensstemmelse med de relevante harmoniserede standarder for prøvnings- og kalibreringslaboratorier, og verifikationer udført af organer, som er akkrediteret i overensstemmelse med de relevante harmoniserede standarder for organer, der certificerer produkter, processer og serviceydelser.

Der kan eventuelt anvendes andre prøvnings- og prøveudtagningsmetoder end dem, der er angivet for de enkelte kriterier, hvis det ansvarlige organ, der vurderer ansøgningen, accepterer dem som ækvivalente.

De ansvarlige organer kan om nødvendigt kræve supplerende dokumentation og foretage en uafhængig verifikation.

De ansvarlige organer skal underrettes om ændringer af leverandører og produktionssteder, der vedrører produkter, som er tildelt EU-miljømærket, og der skal fremsendes supplerende dokumentation, som gør det muligt at verificere den fortsatte opfyldelse af kriterierne.

Det er en forudsætning, at produktet opfylder de relevante krav i forordning (EU) 2019/1009 eller lovkravene i den medlemsstat, hvor det er hensigten at bringe produktet i omsætning. I sidstnævnte tilfælde skal ansøgeren erklære, at produktet opfylder dette krav.

Prøveudtagningen skal udføres i overensstemmelse med EN 12579 (Jordforbedringsmidler og vækstmedier — Prøveudtagning). Prøverne forberedes i overensstemmelse med EN 13040 (Jordforbedringsmidler og vækstmedier — Forbehandling af prøver til kemiske og fysiske analyser, bestemmelse af tørstof, fugtindhold og (laboratoriesammenpresset) rumvægt).

Når prøverne er forbehandlet, gennemføres prøvnings- og prøveudtagningsmetoderne i overensstemmelse med de tilsvarende harmoniserede standarder, hvis referencer er offentliggjort i Den Europæiske Unions Tidende i overensstemmelse med artikel 13 i forordning (EU) 2019/1009.

I ansøgningsåret skal prøveudtagnings- og prøvningshyppigheden opfylde kravene i tillæg 1. I de følgende år skal prøveudtagnings- og prøvningshyppigheden for produkter opfylde kravene i tillæg 2. Der er fastsat forskellige prøveudtagnings- og prøvningshyppigheder for følgende typer anlæg:

— Type 1: Behandlingsanlæg til affald eller animalske biprodukter

— Type 2: Produktfremstillingsanlæg, som anvender materiale fra anlægstype 1

— Type 3: Produktfremstillingsanlæg, som ikke anvender materialer fra anlægstype 1

For anlægstype 2 er prøveudtagnings- og prøvningshyppigheden i ansøgningsåret og de følgende år den samme som for type 3, hvis det leverede materiale fra affald/animalske biprodukter opfylder EU-miljømærkekriterierne for vækstmedier og jordforbedringsmidler. Ansøgeren skal forelægge det ansvarlige organ prøvningsrapporterne fra leverandørerne sammen med dokumentationen for at sikre, at det leverede materiale opfylder EU-miljømærkekriterierne. Det ansvarlige organ kan anerkende prøveudtagnings- og prøvningshyppigheden i henhold til national lovgivning og nationale standarder som egnede til at sikre, at EU-miljømærkekriterierne for de leverede materialer, der stammer fra affald eller animalske biprodukter, overholdes.

Til brug for vurderingen kræves der også skriftlig bekræftelse fra ansøgeren på, at kriterierne er opfyldt.

Et EU-gødningsprodukt er et gødningsprodukt, der er CE-mærket, når det gøres tilgængeligt på markedet. Hvis produktet er et EU-gødningsprodukt, skal følgende dokumentation forelægges det ansvarlige organ: EU-overensstemmelseserklæringen, teknisk dokumentation og hvor det er relevant, de dokumenter, der er udstedt af et bemyndiget organ, som er involveret i proceduren for produktets overensstemmelsesvurdering.

I dette bilag forstås ved:

1) »årligt input«: den årlige mængde materiale, der behandles i et behandlingsanlæg til affald eller animalske biprodukter

2) »årligt output«: den årlige mængde produkter sammensat af de samme bestanddele

3) »vareparti«: en mængde varer, der fremstilles i samme proces under de samme forhold og mærkes på samme måde og antages at have de samme egenskaber

4) »bioaffald«: bionedbrydeligt have- og parkaffald, mad- og køkkenaffald fra husholdninger, kontorer, restauranter, grossister, kantiner, cateringfirmaer og detailforretninger samt lignende affald fra fødevareforarbejdningsanlæg, herunder lignende affald fra husholdninger, der indsamles sammen med bioaffald

5) »bestanddel«: det materiale, der anvendes som ingrediens i produktet

6) »mineralsk vækstmedie«: et vækstmedie, som udelukkende består af mineralske bestanddele, og som kun sælges til erhvervsmæssig gartneribrug som grønne vægge og/eller grønne tage

7) »organisk bestanddel«: en bestanddel, som primært består af kulstof og molekyler fra levende organismer, bortset fra fossile brændstoffer og materialer afledt af fossile brændstoffer

8) »nyttiggjort materiale«: ethvert materiale, der har været genstand for en nyttiggørelsesoperation, herunder forberedelse med henblik på genbrug, genanvendelse og opfyldning, men ikke energiudnyttelse og oparbejdning til materialer, der skal anvendes som brændsel, eller andre midler til energiproduktion

9) »nyttiggørelse«: enhver operation, hvis hovedresultat er, at affald opfylder et nyttigt formål ved at erstatte andre materialer, der ellers ville være blevet anvendt til at opfylde en bestemt funktion, eller affald, der forberedes med henblik på at opfylde denne funktion, i anlægget eller i økonomien som helhed

10) »genanvendelse«: enhver nyttiggørelsesoperation, hvor affaldsmaterialer omforarbejdes til produkter, materialer eller stoffer, hvad enten de bruges til det oprindelige formål eller til andre formål, herunder oparbejdning af organisk materiale, men ikke energiudnyttelse og oparbejdning til materialer, der skal anvendes som brændsel eller til opfyldningsoperationer

11) »total organisk kulstof (TOC)«: den mængde kulstof, der omdannes til kuldioxid ved forbrænding, og som ikke frigøres som kuldioxid ved syrebehandling.

Kriterium 1 — Bestanddele

Dette kriterium gælder for vækstmedier og jordforbedringsmidler.

De tilladte bestanddele er organiske og/eller mineralske bestanddele.

Produktet må ikke bevidst være tilsat tørv.

Kriterium 1.1 — Produktets organiske bestanddele

Produktet kan indeholde en eller flere af følgende organiske bestanddele:

a) planter, plantedele eller planteekstrakter, der stammer fra landbrugs- eller skovbrugsaktiviteter, og som ikke har været underkastet anden forarbejdning end opskæring, findeling, formaling, soldning, sigtning, centrifugering, presning, tørring, kølebehandling, frysetørring, ekstraktion med vand eller superkritisk CO2-ekstraktion eller fiberdannelse ved en temperatur på højst 100 °C og uden tilsætningsstoffer bortset fra vand. Med henblik på dette punkt omfatter planter også svampe og alger, dog ikke blågrønne alger (cyanobakterier)

b) kalk fra fødevarefremstilling, dvs. et materiale fra fødevareindustrien, som er frembragt ved karbonering af organisk materiale under anvendelse af udelukkende brændt kalk fra naturlige kilder

c) melasse, dvs. et tyktflydende biprodukt fra raffinering af sukkerrør eller sukkerroer til sukker

d) vinasse, dvs. et tyktflydende biprodukt fra processen med gæring af melasse til ethanol, ascorbinsyre eller andre produkter

e) bærme, dvs. biprodukter fra fremstilling af alkoholholdige drikkevarer

f) kalk fra fremstilling af drikkevand, dvs. et restprodukt, der er frigivet ved fremstilling af drikkevand af grundvand eller overfladevand, og som hovedsagelig består af calciumcarbonat

g) fermentat frembragt ved anaerob nedbrydning eller kompost frembragt ved aerob kompostering af et eller flere af nedennævnte materialer fra 1 til 5.

Organiske bestanddele som beskrevet i litra g) kan frembringes ved forarbejdning af et eller flere af følgende inputmaterialer:

1) bioaffald fra særskilt indsamling ved kilden som defineret i Europa-Parlamentets og Rådets direktiv 2008/98/EF (3)

2) levende eller døde organismer eller dele heraf, som er uforarbejdet eller kun forarbejdet ved manuel, mekanisk eller tyngdemæssig påvirkning, ved opløsning i vand, ved flotation, ved ekstraktion med vand, ved dampdestillation eller ved opvarmning med det ene formål at fjerne vand, eller som er udvundet af luft på en hvilken som helst måde, undtagen: a. materialer, der stammer fra blandet kommunalt affald b. spildevandsslam, industrislam eller opmudringsslam c. animalske biprodukter eller afledte produkter, der er omfattet af Europa-Parlamentets og Rådets forordning (EF) nr. 1069/2009 (4), og for hvilke der ikke er blevet fastlagt noget slutpunkt i fremstillingskæden i overensstemmelse med artikel 5, stk. 2, tredje afsnit, i nævnte forordning

3) kategori 2- eller kategori 3-materialer eller afledte produkter heraf i overensstemmelse med betingelserne i artikel 32, stk. 1, og 2, og de i artikel 32, stk. 3, i forordning (EF) nr. 1069/2009, omhandlede foranstaltninger, forudsat at slutpunktet i fremstillingskæden er blevet fastlagt i overensstemmelse med denne forordnings artikel 5, stk. 2, tredje afsnit, og nået, inden produktet bringes i omsætning

4) slam, der opfylder begge følgende to betingelser: I. slammet identificeres som en af følgende typer affald (5): 0203 05 slam fra lokal spildevandsbehandling i forbindelse med forberedelse og behandling af frugt, grøntsager, korn, spiseolier, kakao, kaffe, te, tobak og konserves samt fremstilling af gær og gærekstrakt og produktion og fermentering af melasse 0204 03 slam fra lokal spildevandsbehandling i forbindelse med sukkerfremstilling 0205 02 slam fra lokal spildevandsbehandling i mejeriindustrien 0206 03 slam fra lokal spildevandsbehandling i bagerier og sukkervarefabrikker 0207 05 slam fra spildevandsbehandling på produktionsstedet ved fremstilling af alkoholholdige og ikke-alkoholholdige drikkevarer (undtagen kaffe, te og kakao) II. slammet skal være enkeltkildesorteret, dvs. at det ikke er blandet med spildevand eller slam, der stammer fra andre fremstillingsprocesser

5) fermentat frembragt ved anaerob nedbrydning eller kompost frembragt ved aerob kompostering af et af de materialer, der er anført i punkt 1, 2, 3 og 4 i denne liste.

Vurdering og verifikation

Ansøgeren skal forelægge det ansvarlige organ en liste over alle produktets bestanddele.

Ansøgeren skal meddele det ansvarlige organ oplysninger om oprindelsen af hver af produktets organiske bestanddele og en erklæring om overensstemmelse med kravene i kriterium 1 i dette bilag.

Kriterium 2 — Mineralske bestanddele

Kriterium 2.1 — Energiforbrug og CO2-emissioner ved fremstilling af mineralske vækstmedier

Dette kriterium gælder udelukkende for mineralske vækstmedier.

Fremstillingen af ekspanderede mineraler og mineraluld skal overholde følgende tærskler for energiforbrug og CO2-emissioner:

— energiforbrug/produkt ≤ 11 GJ/ton produkt i primærenergi

— CO2-emissioner/produkt ≤ 0,7 ton CO2/ton produkt.

»Produkt« henviser til mineraluld i enhver form, der bringes i omsætning (f.eks. plader, terninger, propper).

Forholdet mellem energiforbrug og produkt beregnes som et årligt gennemsnit således:

hvor:

— n er antallet af år i den periode, der anvendes til at beregne gennemsnittet

— i er hvert år i den periode, der anvendes til at beregne gennemsnittet

— Production er produktionen af mineraluld eller ekspanderede mineraler i ton i år i

— F er det årlige brændselsforbrug i produktionsprocessen i år i

— Elgrid er det årlige elforbrug fra nettet i år i

— Hcog er det årlige forbrug af nyttevarme fra kraftvarmeproduktion i år i

— Elcog er det årlige forbrug af elektricitet fra kraftvarmeproduktion i år i

— Ref Ηη og Ref Εη er referenceværdierne for effektiviteten ved separat produktion af varme og elektricitet som fastlagt i Europa-Parlamentets og Rådets direktiv 2012/27/EU (6) og beregnet i henhold til Kommissionens delegerede forordning (EU) 2015/2402 (7)

— PEScog er kraftvarmeværkets primærenergibesparelse, som fastlagt i direktiv 2012/27/EU, i år i.

Forholdet mellem CO2-emissioner og produktion beregnes som et årligt gennemsnit som følger:

hvor:

— n er antallet af år i den periode, der anvendes til at beregne gennemsnittet

— i er hvert år i den periode, der anvendes til at beregne gennemsnittet

— Production er mineraluldsproduktionen i ton i år i

— Direct CO2 er CO2-emissionerne i henhold til Kommissionens gennemførelsesforordning (EU) 2018/2066 (8) i år i

— Indirect CO2 er de indirekte CO2-emissioner som følge af det endelige energiforbrug i år i, og beregnes i henhold til Kommissionens delegerede forordning (EU) 2019/331 (9).

De direkte CO2-emissioner overvåges i overensstemmelse med gennemførelsesforordning (EU) 2018/2066.

De indirekte CO2-emissioner overvåges i overensstemmelse med artikel 6 i delegeret forordning (EU) 2019/331 om regler for gratistildeling.

Perioden til beregning af forholdet mellem energiforbrug og produkt samt mellem CO2-emissioner og produkt er de sidste fem år inden ansøgningstidspunktet. Hvis anlæggets driftsperiode er mindre end fem år på datoen for ansøgningens indgivelse, beregnes forholdet som et årligt gennemsnit af denne driftsperiode, som skal være mindst et år.

Vurdering og verifikation

Ansøgeren skal fremsende en erklæring til det ansvarlige organ, der indeholder følgende oplysninger:

— forholdet mellem energiforbrug (GJ) og produkt (ton)

— forholdet mellem CO2-emissioner (ton) og produkt (ton)

— direkte CO2-emissioner (ton) for hvert år i den periode, der anvendes til at beregne gennemsnittet

— indirekte CO2-emissioner (ton) for hvert år i den periode, der anvendes til at beregne gennemsnittet

— forbrug af brændsel, forbrug af hver enkelt type brændsel (GJ), underproces(ser) i fremstillingsprocessen, hvor det er forbrugt, for hvert år i den periode, der anvendes til at beregne gennemsnittet

— elforbrug fra nettet (GJ endelig energi) for hvert år i den periode, der anvendes til at beregne gennemsnittet

— forbrug af nyttevarme fra kraftvarmeproduktion (GJ endelig energi) for hvert år i den periode, der anvendes til at beregne gennemsnittet

— elforbrug fra kraftvarmeproduktion (GJ endelig energi) for hvert år i den periode, der anvendes til at beregne gennemsnittet

— referenceværdier for effektiviteten ved separat produktion af el og varme

— besparelse af primærenergi (PES) (%) ved kraftvarmeproduktion for hvert år i den periode, der anvendes til at beregne gennemsnittet

— identifikation af brændsler anvendt ved kraftvarmeproduktion og deres andel i brændselsmikset, for hvert år i den periode, der anvendes til at beregne gennemsnittet.

Følgende dokumenter skal fremsendes sammen med erklæringerne:

— årlig emissionsrapport i overensstemmelse med gennemførelsesforordning (EU) 2018/2066 for hvert år i den periode, der anvendes til at beregne gennemsnittet

— verifikationsrapport, som verificerer den årlige emissionsrapport som tilfredsstillende i overensstemmelse med Kommissionens gennemførelsesforordning (EU) 2018/2067 (10) for hvert år i den periode, der anvendes til at beregne gennemsnittet

— dokumentation for elforbrug fra nettet fra leverandøren for hvert år i den periode, der anvendes til at beregne gennemsnittet

— dokumentation af forbrug af nyttevarme og el fra kraftvarmeproduktion, både på stedet og købt, for hvert år i den periode, der anvendes til at beregne gennemsnittet.

Kriterium 2.2 — Kilder til mineraludvinding

Dette kriterium gælder for vækstmedier og jordforbedringsmidler.

Mineraler, der skal anvendes som en bestanddel af et EU-miljømærket vækstmedium og jordforbedringsmiddel, må kun udvindes på steder, der er omfattet af følgende dokumentation:

— en miljøkonsekvensvurdering og, hvis det er relevant, en rapport i overensstemmelse med Europa-Parlamentets og Rådets direktiv 2014/52/EU (11)

— en gyldig tilladelse til udvindingsaktiviteten udstedt af den relevante regionale eller nationale myndighed

— en rehabiliteringsplan relateret til tilladelsen til udvindingsaktiviteten

— et kort med angivelse af stenbruddets beliggenhed

— en erklæring om overensstemmelse med Europa-Parlamentets og Rådets forordning (EU) nr. 1143/2014 (12)

— en erklæring om overensstemmelse med Rådets direktiv 92/43/EØF (13) (naturtyper) og Europa-Parlamentets og Rådets direktiv 2009/147/EF (14) (fugle).

Med hensyn til det sidste punkt ovenfor skal udvindingsaktiviteterne, hvis udvindingsstederne er beliggende i Natura 2000-områder, der består af særlige bevaringsområder som omhandlet i artikel 3 i direktiv 92/43/EØF og særligt beskyttede områder som fastlagt i artikel 4 i direktiv 2009/147/EF, vurderes og godkendes forinden i overensstemmelse med bestemmelserne i artikel 6 i direktiv 92/43/EØF under hensyntagen til Europa-Kommissionens relevante vejledende dokument (15).

Ligeledes for så vidt angår det sidste punkt ovenfor skal udvindingsaktiviteterne, hvis udvindingsstederne er beliggende uden for EU, og hvis materialerne udvindes i områder, der er foreslået eller officielt udpeget som områder af særlig bevaringsmæssig interesse, områder, der er omfattet af Emerald-nettet i henhold til henstilling nr. 16 (1989) og resolution nr. 3 (1996) i konventionen om beskyttelse af Europas vilde dyr og planter samt naturlige levesteder (16), eller beskyttede områder, der er udpeget som sådanne i henhold til lovgivningen i oprindelses-/eksportlandet, vurderes og godkendes på forhånd i overensstemmelse med bestemmelser, der giver samme garantier som bestemmelserne i direktiv 92/43/EØF og 2009/147/EF.

Vurdering og verifikation

Ansøgeren skal fremlægge en erklæring fra de kompetente myndigheder om, at dette krav er opfyldt, eller en kopi af de godkendelser, der er udstedt af de kompetente myndigheder, og andre krævede erklæringer og dokumentation.

Rehabiliteringsplanen skal omfatte målene for rehabilitering af stenbrudsområdet, den endelige udformning af terrænforholdene, herunder den foreslåede arealanvendelse efter stenbruddet, nærmere oplysninger om gennemførelsen af et effektivt program for fornyelse af vegetationen og nærmere oplysninger om et effektivt overvågningsprogram til vurdering af de rehabiliterede områders ydeevne.

Hvis udvindingen af industrielle og byggetekniske mineraler er udført i områder omfattet af Natura 2000-nettet (i Unionen), Emerald-nettet eller beskyttede områder, der er udpeget som sådanne i medfør af lovgivningen i oprindelses-/eksportlandet (uden for EU), skal ansøgeren fremlægge en erklæring om, at dette krav er opfyldt, som er udstedt af de kompetente myndigheder, eller en kopi af den godkendelse, som de kompetente myndigheder har udstedt til ansøgeren.

Kriterium 2.3 — Mineralske vækstmedier under og efter brug

Dette kriterium gælder udelukkende for mineralske vækstmedier.

Ansøgeren skal tilbyde kunderne en struktureret indsamlings- og genanvendelsestjeneste, som kan benytte tredjepartsudbydere. Indsamlings- og genanvendelsestjenesten skal dække mindst 70 % af ansøgerens salg, udtrykt som volumen, i hele Unionen.

Vurdering og verifikation

Ansøgeren skal forelægge det ansvarlige organ en erklæring om, at de mineralske vækstmedier kun sælges til erhvervsmæssig gartneribrug. En erklæring om produktets erhvervsmæssige gartneribrug skal indgå i de oplysninger, der stilles til rådighed for slutbrugeren.

Ansøgeren skal underrette det ansvarlige organ om de(n) mulighed(er), der tilbydes med strukturerede indsamlings- og genanvendelsestjenester, og om resultaterne af de gennemførte løsningsmodeller. Ansøgeren skal navnlig fremlægge følgende dokumentation og oplysninger:

— kontrakter mellem producenten og tjenesteudbyderne

— en beskrivelse af indsamling, behandling og bestemmelsessted

— en årsoversigt over det samlede salgsvolumen for vækstmedier i EU-medlemsstaterne og en årsoversigt over salgsvolumener i områder af medlemsstaterne, hvor der tilbydes indsamling og behandling.

Hvis der er tale om nye markedsaktører, fremlægges der en skønnet årsoversigt over det samlede salgsvolumen for vækstmedier i EU-medlemsstaterne og en skønnet årsoversigt over salgsvolumen i de medlemsstater, hvor der tilbydes indsamling og behandling. De faktiske data fremlægges ét år efter tildelingen af EU-miljømærket.

Kriterium 3 — Organiske bestanddele og genanvendte/nyttiggjorte materialer i vækstmedier

Dette kriterium gælder udelukkende for vækstmedier.

Vækstmedier skal bestå af organisk eller genanvendt/nyttiggjort indhold i overensstemmelse med et af følgende:

a) Vækstmediet skal bestå af mindst 30 % organiske bestanddele (udtrykt i volumen af organiske bestanddele pr. samlet produktvolumen).

b) Vækstmediet skal bestå af mineralske bestanddele fremstillet ved en proces, der anvender mindst 30 % genanvendte/nyttiggjorte materialer (udtrykt i tørvægten af genanvendte/nyttiggjorte materialer pr. samlet tørvægt af inputmaterialerne).

Vurdering og verifikation

Ansøgeren skal fremlægge følgende oplysninger:

— i tilfælde a): volumen af organiske bestanddele, der er angivet i kriterium 1, pr. samlet produktvolumen

— i tilfælde b): tørvægten af genanvendte/nyttiggjorte materialer pr. samlet tørvægt af inputmaterialerne.

I tilfælde b) skal ansøgeren tillige angive følgende oplysninger om de mineralske bestanddele:

— identifikation af inputråmaterialet, med angivelse af mængderne i tørvægt og af oprindelsen

— identifikation af genanvendt/nyttiggjort inputmateriale med angivelse af mængde og oprindelse, som skal underbygges af fakturaer eller verifikationsdokumenter fra leverandøren af materialet.

Kriterium 4 — Stoffer, hvis anvendelse er underlagt begrænsninger

Kriterium 4.1 — Grænseværdier for tungmetaller

Dette kriterium gælder for vækstmedier og jordforbedringsmidler.

Kriterium 4.1 a) — Grænseværdier for tungmetaller i jordforbedringsmidler

Indholdet af følgende elementer i produktet skal være lavere end de værdier, der er vist i Tabel 2, målt i produktets tørstof.

Tabel 2

Grænseværdier for tungmetaller i jordforbedringsmidler

Tungmetaller Maksimalt tilladt indhold i produktet (mg/kg tørstof) Cadmium (Cd) 1 Chrom i alt (Cr i alt) 100 Kobber (Cu) 200 Kviksølv (Hg) 0,45 Nikkel (Ni) 40 Bly (Pb) 100 Zink (Zn) 300 Uorganisk arsen (As) 10

Kriterium 4.1 b) — Grænseværdier for tungmetaller i vækstmedier

Indholdet af følgende elementer i produktet skal være lavere end de værdier, der er vist i Tabel 3, målt i produktets tørstof.

Tabel 3

Grænseværdier for tungmetaller i vækstmedier

Tungmetaller Maksimalt tilladt indhold i produktet (mg/kg tørstof) Mineralske vækstmedier Ikkemineralske vækstmedier Cadmium (Cd) 1,3 1,3 Chrom i alt (Cr i alt) 310 100 Chrom VI (Cr VI) 2 Ikke relevant Kobber (Cu) 200 200 Kviksølv (Hg) 0,45 0,45 Nikkel (Ni) 40 40 Bly (Pb) 100 100 Zink (Zn) 300 300 Uorganisk arsen (As) 10 10

Vurdering og verifikation

Ansøgeren skal forelægge det ansvarlige organ rapporter om prøvninger, der er udført i overensstemmelse med eksisterende EN-standarder eller prøvningsprocedurer og på en pålidelig og reproducerbar måde.

Med hensyn til det samlede chromindhold skal ansøgeren forelægge det ansvarlige organ rapporter om prøvninger, der er udført i overensstemmelse med prøvningsproceduren i EN 13650.

I vækstmedier, der udelukkende består af mineralske bestanddele, skal grænsen for nikkel henvise til dets biotilgængelige indhold.

Kriterium 4.2 — Grænseværdi for polycykliske aromatiske kulbrinter (PAH)

Dette kriterium gælder for vækstmedier og jordforbedringsmidler.

Produktets indhold af følgende polycykliske aromatiske kulbrinter skal være lavere end den værdi, der er vist i Tabel 4, målt i produktets tørstof.

Tabel 4

Grænseværdi for PAH

Forurenende stof Maksimalt tilladt indhold i produktet (mg/kg tørstof) PAH16 6 PAH16 = summen af naphthalen, acenaphthylen, acenaphthen, fluoren, phenanthren, anthracen, fluoranthen, pyren, benzo[a]anthracen, chrysen, benzo[b]fluoranthen, benzo[k]fluoranthen, benzo[a]pyren, indeno[1,2,3-cd]pyren, dibenzo[a,h]anthracen og benzo[ghi]perylen.

Vurdering og verifikation

Ansøgeren skal forelægge det ansvarlige organ rapporter om prøvninger, der er udført i overensstemmelse med prøvningsproceduren i EN 16181.

Kriterium 4.3 — Begrænsninger for stoffer og blandinger, der er klassificeret som farlige i henhold til forordning (EF) nr. 1272/2008

Kriteriet gælder for jordforbedringsmidler og vækstmedier.

Produktet må ikke være klassificeret i henhold til nogen af de fareklasser, farekategorier og tilknyttede faresætningskoder i overensstemmelse med forordning (EF) nr. 1272/2008, som er opført i det følgende afsnit.

Produktet må ikke indeholde bevidst tilsatte stoffer eller blandinger i koncentrationer på over 0,010 vægtprocent (udtrykt i vådvægt), som er forbundet med en af følgende fareklasser, farekategorier og tilknyttede faresætningskoder i overensstemmelse med forordning (EF) nr. 1272/2008:

— Gruppe 1-farer: kræftfremkaldende, mutagene og/eller reproduktionstoksiske (CMR) i kategori 1A eller 1B: H340, H350, H350i, H360, H360F, H360D, H360FD, H360Fd, H360Df

— Gruppe 2-farer: CMR i kategori 2: H341, H351, H361, H361f, H361d, H361fd, H362, akvatisk toksicitet i kategori 1: H400, H410, akut toksicitet i kategori 1 og 2: H300, H310, H330, aspirationstoksicitet i kategori 1: H304, specifik målorgantoksicitet (STOT) i kategori 1: H370, H372

— Gruppe 3-farer: akvatisk toksicitet i kategori 2, 3 og 4: H411, H412, H413, akut toksicitet i kategori 3: H301, H311, H331, STOT i kategori 2: H371, H373.

Faresætningskoderne henviser generelt til stoffer. Hvis oplysninger om et stof imidlertid ikke er tilgængelige, gælder klassificeringsreglerne for blandinger.

Brugen af stoffer eller blandinger, som modificeres kemisk i løbet af produktionsprocessen, således at enhver relevant fare, for hvilken stoffet eller blandingen er blevet klassificeret i henhold til forordning (EF) nr. 1272/2008, ikke længere er til stede, er undtaget fra ovenstående krav.

Dette kriterium finder ikke anvendelse på bestanddele, der består af:

— stoffer, der ikke er omfattet af forordning (EF) nr. 1907/2006 som fastsat i denne forordnings artikel 2, stk. 2

— stoffer, der er omfattet af artikel 2, stk. 7, litra b), i forordning (EF) nr. 1907/2006, som fastlægger kriterierne for undtagelse af stoffer opført i samme forordnings bilag V fra krav om registrering, downstream-brugere og evaluering.

For at afgøre, om denne undtagelse finder anvendelse, skal ansøgeren screene eventuelle bevidst tilsatte stoffer eller blandinger, som forekommer i en koncentration på over 0,010 vægtprocent (udtrykt i vådvægt) i produktet.

Vurdering og verifikation

Ansøgeren skal fremlægge en liste over alle relevante bestanddele og kemikalier, der bevidst er tilsat i produktionsprocessen, sammen med de relevante sikkerhedsdatablade eller kemikalieleverandørerklæringer, der viser, at kravet er opfyldt.

Alle bestanddele eller kemikalier, der indeholder stoffer eller blandinger, som er klassificeret i henhold til forordning (EF) nr. 1272/2008, skal fremhæves.

Det omtrentlige doseringsforhold for bestanddelen eller kemikaliet samt koncentrationen af det stof eller den blanding, der er underlagt begrænsninger, i den pågældende bestanddel eller det pågældende kemikalie (som angivet i sikkerhedsdatabladet eller leverandørerklæringen) og en anslået fastholdelsesfaktor på 100 % skal anvendes til at estimere mængden af det stof eller den blanding, der er underlagt begrænsninger, der forbliver i produktet.

Der skal fremlægges skriftlige begrundelser for eventuelle afvigelser fra en fastholdelsesfaktor på 100 % eller for en kemisk modifikation af et farligt stof eller en farlig blanding.

For bestanddele eller stoffer, der er undtaget fra at opfylde kravene i kriterium 4.3 (se bilag IV og V til forordning (EF) nr. 1907/2006), er en erklæring fra ansøgeren herom tilstrækkelig til at opfylde kravene.

I forbindelse med mineraluld skal ansøgeren også fremlægge:

a) kopi af et certifikat, der er tildelt for retten til at anvende varemærket European Certification Board for Mineral Wool Products (det europæiske certificeringsorgan for mineraluldsprodukter) til at påvise overensstemmelse med note Q i bilag VI til forordning (EF) nr. 1272/2008

b) kopi af en prøvningsrapport i henhold til ISO 14184-1 Tekstiler — Bestemmelse af formaldehyd — Del 1: Fri og hydrolyseret formaldehyd.

Ovennævnte dokumentation kan også fremlægges direkte for de ansvarlige organer af enhver leverandør i ansøgerens forsyningskæde.

Kriterium 4.4 — Begrænsninger for særligt problematiske stoffer (SVHC) som identificeret i henhold til forordning (EF) nr. 1907/2006

Kriteriet gælder for jordforbedringsmidler og vækstmedier.

Produktet må ikke indeholde bevidst tilsatte stoffer, som opfylder de kriterier, der er omhandlet i artikel 57 i forordning (EF) nr. 1907/2006, og som er blevet identificeret efter proceduren i samme forordnings artikel 59 og opført på kandidatlisten over særligt problematiske stoffer (SVHC) med henblik på godkendelse.

Vurdering og verifikation

Ansøgeren skal fremlægge en erklæring om, at vedkommende ikke bevidst har tilsat særligt problematiske stoffer under fremstillingsprocessen. Denne ansøgererklæring skal underbygges af erklæringer og sikkerhedsdatablade for alle leverede kemikalier og materialer, der er anvendt til at fremstille de EU-miljømærkede produkter, for at bekræfte, at der ikke bevidst er tilsat særligt problematiske stoffer til de leverede kemikalier eller materialer.

Kriterium 4.5 — Mikrobiologiske kriterier

Dette kriterium gælder for vækstmedier og jordforbedringsmidler, dog med undtagelse af mineralske vækstmedier.

Produktets indhold af primære patogener må ikke overstige de grænseværdier, der er fastsat i Tabel 5.

Tabel 5

Foreslået grænseværdi for patogener

Mikroorganismer, der skal undersøges Prøveudtagningsplaner Grænseværdi n c m M Salmonella spp. 5 0 0 Ingen forekomster i 25 g eller 25 ml Escherichia coli eller Enterococcaceae 5 5 0 1 000 CFU i 1 g eller 1 ml CFU = kolonidannende enheder

Hvor:

— n er antallet af prøver, der skal undersøges

— c er antallet af prøver, hvor antallet af bakterier udtrykt i CFU ligger mellem m og M

— m er den tærskelværdi for antallet af bakterier udtrykt i CFU, der anses for tilfredsstillende

— M er maksimumsværdien af antallet af bakterier udtrykt i CFU.

Vurdering og verifikation

Ansøgeren skal forelægge det ansvarlige organ rapporter om prøvninger, der er udført i overensstemmelse med prøvningsproceduren som anført i Tabel 6.

Tabel 6

Standardprøvningsmetode til påvisning af specifikke patogener

Parameter Prøvningsmetode E. coli CEN/TR 16193 eller ISO 16649-2 eller EN ISO 9308-3 Salmonella spp EN ISO 6579 eller CEN/TR 15215 Enterococcaceae EN 15788 eller EN ISO 7899-1- eller BEA-metoden

Kriterium 5 — Brugsegnethed

Kriterium 5.1 — Stabilitet

Dette kriterium gælder for vækstmedier og jordforbedringsmidler med undtagelse af flis, der udelukkende består af lignocelluloseholdige bestanddele og mineralske vækstmedier.

Jordforbedringsmidler til ikke-erhvervsmæssige anvendelser og vækstmedier til alle anvendelser skal opfylde et af kravene i Tabel 7.

Tabel 7

Stabilitetskrav til jordforbedringsmidler til ikke-erhvervsmæssige anvendelser og vækstmedier til alle anvendelser

Stabilitetsparameter Krav Maksimalt respirometrisk indeks 15 mmol O2/kg organisk materiale/time Minimum rottegrad, hvis relevant IV (temperaturstigning ved selvopvarmningsprøvning på maksimalt 20 °C over omgivelsestemperatur)

Jordforbedringsmidler til erhvervsmæssig anvendelse skal opfylde et af kravene i Tabel 8.

Tabel 8

Stabilitetskrav til jordforbedringsmidler til erhvervsmæssig anvendelse

Stabilitetsparameter Krav Maksimalt respirometrisk indeks 25 mmol O2/kg organisk materiale/time Minimum rottegrad, hvis relevant III (temperaturstigning ved selvopvarmningsprøvning på maksimalt 30 °C over omgivelsestemperatur)

Vurdering og verifikation

Ansøgeren skal forelægge det ansvarlige organ rapporter om prøvninger, der er udført i overensstemmelse med prøvningsproceduren i tabel 9.

Tabel 9

Standardprøvningsmetode til bestemmelse af stabilitetsparametre

Parameter Prøvningsmetode Respirometrisk indeks EN 16087-1 Rottegrad EN 16087-2

Kriterium 5.2 — Makroskopiske urenheder

Dette kriterium gælder for vækstmedier og jordforbedringsmidler med undtagelse af mineralske vækstmedier:

a) højst 3 g/kg tørstof af makroskopiske urenheder på over 2 mm i form af glas eller metal

b) højst 2,5 g/kg tørstof af makroskopiske urenheder på over 2 mm i form af plast

c) højst 5 g/kg tørstof af summen af de makroskopiske urenheder, der er omhandlet i litra a) og b).

Vurdering og verifikation

Ansøgeren skal forelægge det ansvarlige organ rapporter om prøvninger, der er udført i overensstemmelse med den prøvningsprocedure, der er angivet i den tekniske specifikation CEN/TS 16202, eller en anden tilsvarende prøvningsprocedure, der er godkendt af det ansvarlige organ.

Kriterium 5.3 — Organisk materiale og tørstof i jordforbedringsmidler

Dette kriterium gælder for jordforbedringsmidler.

Det organiske materiale i form af produktets glødetab må ikke være mindre end 15 % tørvægt eller 8,5 masseprocent af indholdet af organisk kulstof (Corg).

Produktets tørstofindhold må ikke være under 25 % af friskvægten (% FW).

Vurdering og verifikation

Ansøgeren skal forelægge det ansvarlige organ rapporter om prøvninger, der er udført i overensstemmelse med prøvningsproceduren i tabel 10.

Hvis overensstemmelsen vurderes på grundlag af organisk materiale, anvendes følgende omregningsfaktor: organisk kulstof (Corg) = organisk materiale × 0.56

Tabel 10

Standardprøvningsmetoder til bestemmelse af tørstof, organisk materiale og samlet indhold af organisk kulstof (TOC)

Parameter Prøvningsmetode Tørstof (% FW) EN ISO 13040 Organisk materiale som glødetab (% tørvægt) EN ISO 13039 Samlet indhold af organisk kulstof (TOC) (% tørvægt) EN ISO 15936

Kriterium 5.4 — Spiredygtige ukrudtsfrø og spredningslegemer

Dette kriterium gælder for vækstmedier og jordforbedringsmidler, dog med undtagelse af mineralske vækstmedier.

Produktets indhold af spiredygtige ukrudtsfrø og spredningslegemer må ikke overstige to enheder pr. liter.

Vurdering og verifikation

Ansøgeren skal forelægge det ansvarlige organ en rapport om en prøvning, der er udført i overensstemmelse med den prøvningsprocedure, der er angivet i den tekniske specifikation CEN/TS 16201, eller en anden tilsvarende prøvningsprocedure, der er godkendt af det ansvarlige organ.

Kriterium 5.5 — Planterespons

Dette kriterium gælder for vækstmedier og jordforbedringsmidler.

Produkter må ikke modvirke planters fremspiring eller efterfølgende vækst.

Vurdering og verifikation

Ansøgeren skal forelægge det ansvarlige organ en gyldig prøvning udført i overensstemmelse med prøvningsproceduren i EN 16086-1.

Kriterium 6 — Vækstmedieegenskaber

Dette kriterium gælder kun for vækstmedier.

Kriterium 6.1 — Elektrisk ledeevne

Produktets elektriske ledeevne skal være under 100 mS/m.

Vurdering og verifikation

Ansøgeren skal forelægge det ansvarlige organ rapporten om den prøvning, der er udført i overensstemmelse med prøvningsproceduren i EN 13038.

Kriterium 6.2 — Natriumindhold

Produktets natriumindhold i vandekstrakt må ikke overstige 150 mg/l frisk produkt.

Vurdering og verifikation

Ansøgeren skal forelægge det ansvarlige organ rapporten om den prøvning, der er udført i overensstemmelse med prøvningsproceduren i EN 13652.

Kriterium 6.3 — Chloridindhold

Produktets chloridindhold i vandekstrakt må ikke overstige 500 mg/l frisk vægt.

Vurdering og verifikation

Ansøgeren skal forelægge det ansvarlige organ rapporten om den prøvning, der er udført i overensstemmelse med prøvningsproceduren i EN 16195.

Kriterium 7 — Tilrådighedsstillelse af oplysninger

Dette kriterium gælder for vækstmedier og jordforbedringsmidler.

Der skal angives de oplysninger, der er anført under kriterium 7.1 eller 7.2, alt efter hvad der er relevant.

Oplysningerne skal ledsage produktet, enten angivet på emballagen eller i ledsagedokumenter.

Et EU-gødningsprodukt, der er omfattet af produktfunktionskategori 3(A) (organiske jordforbedringsmidler) eller produktfunktionskategori 4 (vækstmedier) i henhold til forordning (EU) 2019/1009, anses for at opfylde kravet.

For mineralske vækstmedier skal oplysningerne omfatte en erklæring om den erhvervsmæssige gartneribrug.

Kriterium 7.1 — Jordforbedringsmidler

a) navn og adresse på den ansvarlige markedsføringsorganisation

b) en beskrivelse af produkttypen, som indeholder udtrykket »JORDFORBEDRINGSMIDDEL«

c) en identifikationskode for det pågældende vareparti

d) mængden (angivet i masse eller volumen)

e) vandindhold eller tørstofindhold udtrykt i masseprocent

f) en liste over alle bestanddele på over 5 % efter produktvægt eller volumen i faldende størrelsesorden efter tørvægt hvis bestanddelen er et stof eller en blanding, skal den identificeres som angivet i artikel 18 i forordning (EF) nr. 1272/2008

g) de anbefalede opbevaringsforhold og den anbefalede sidste anvendelsesdato

h) retningslinjer for sikker håndtering og anvendelse, herunder alle relevante oplysninger om anbefalede foranstaltninger til håndtering af risici for menneskers, dyrs eller planters sundhed, for sikkerheden eller for miljøet

i) anvisning for påtænkt anvendelse, herunder anvendelsesmængde, brugsperiode og hyppighed og målplanter eller -svampe

j) pH-værdi

k) elektrisk ledeevne angivet som mS/m, undtagen for mineraluld

l) indhold af organisk materiale eller indhold af organisk kulstof (Corg) udtrykt i masseprocent

m) minimumsmængde af organisk kvælstof (Norg) udtrykt i masseprocent, efterfulgt af en beskrivelse af oprindelsen af det anvendte organiske materiale

n) forholdet mellem organisk kulstof og totalkvælstof (Corg/N). Følgende næringsstoffer deklareres, udtrykt i masseprocent, hvis de overstiger 0,5 af vægtprocenten: kvælstof (N), phosphorpentoxid (P2O5) og kaliumoxid (K2O).

Kriterium 7.2 — Vækstmedier

a) navn og adresse på den ansvarlige markedsføringsorganisation

b) en beskrivelse af produkttypen, som indeholder udtrykket »VÆKSTMEDIE«

c) en identifikationskode for det pågældende vareparti

d) mængden: — for propper af mineraluld udtrykt som antal stykker og de to dimensioner diameter og højde — for mineraluld med andre former end propper udtrykt som antal stykker og de tre dimensioner længde, højde og bredde — for andre præformede vækstmedier udtrykt som størrelse i mindst to dimensioner — for andre vækstmedier udtrykt som total volumen — undtagen for præformede vækstmedier, mængden udtrykt i volumen af materialer med en partikelstørrelse på over 60 mm, hvis de forekommer

e) vandindhold eller tørstofindhold udtrykt i masseprocent

f) en liste over alle bestanddele på over 5 % efter produktvægt eller volumen i faldende størrelsesorden efter tørvægt hvis bestanddelen er et stof eller en blanding, skal den identificeres som angivet i artikel 18 i forordning (EF) nr. 1272/2008

g) de anbefalede opbevaringsbetingelser og den anbefalede sidste anvendelsesdato og produktionsdato

h) retningslinjer for sikker håndtering og anvendelse, herunder alle relevante oplysninger om anbefalede foranstaltninger til håndtering af risici for menneskers, dyrs eller planters sundhed, for sikkerheden eller for miljøet

i) anvisning for påtænkt anvendelse, herunder anvendelsesmængde, brugsperiode og hyppighed og målplanter eller -svampe

j) pH-værdi

k) elektrisk ledeevne angivet som mS/m, undtagen for mineraluld

l) en angivelse af stabiliteten af organisk materiale (stabilt eller meget stabilt)

m) kvælstof (N), der kan ekstraheres med CaCl2/DTPA (calciumchlorid/diethylentriaminpentaeddikesyre, »CAT-opløseligt«), hvis over 150 mg/l

n) phosphorpentoxid (P2O5), der kan ekstraheres med CaCl2/DTPA (calciumchlorid/diethylentriaminpentaeddikesyre, »CAT-opløseligt«), hvis over 20 mg/l

o) kaliumoxid (K2O), der kan ekstraheres med CaCl2/DTPA (calciumchlorid/diethylentriaminpentaeddikesyre, »CAT-opløseligt«), hvis over 150 mg/l

p) chrom i alt (Cr i alt), kvantificeret som fastsat i kriterium 4.1 b), hvis over 200 mg/kg tørstof

q) en erklæring om den erhvervsmæssige gartneribrug, når der er tale om mineralske vækstmedier.

Vurdering og verifikation

Ansøgeren skal erklære, at produktet opfylder dette kriterium, og forelægge det ansvarlige organ teksten til de brugeroplysninger, der er anført på emballagen eller på de ledsagende datablade.

Kriterium 8 — Oplysninger på EU-miljømærket

Hvis der anvendes det valgfrie mærke med tekstrubrik, skal det indeholde følgende tre erklæringer:

— fremmer genanvendelse af materialer

— fremmer anvendelsen af materialer, der produceres på en mere bæredygtig måde og mindsker dermed miljøforringelsen.

For jordforbedringsmidler skal følgende supplerende oplysning medtages:

— bidrager til at mindske jord- og vandforureningen.

Ansøgeren skal følge instrukserne om korrekt anvendelse af logoet for EU-miljømærket, der fremgår af retningslinjerne for EU-miljømærkelogoet:

https://ec.europa.eu/environment/ecolabel/

Vurdering og verifikation

Ansøgeren skal fremlægge en erklæring om, at dette kriterium er opfyldt, underbygget af et billede af produktemballagen i høj opløsning, som tydeligt viser etiketten, registrerings-/licensnummeret og, hvor det er relevant, de erklæringer, der kan vises sammen med etiketten.

(1) Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1).

(2) Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).

(3) Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (EUT L 312 af 22.11.2008, s. 3).

(4) Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (EUT L 300 af 14.11.2009, s. 1).

(5) Affaldstyper og referencekoder som anført i Kommissionens beslutning 2000/532/EF af 3. maj 2000 om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald (EFT L 226 af 6.9.2000, s. 3).

(6) Europa-Parlamentets og Rådets direktiv 2012/27/EU af 25. oktober 2012 om energieffektivitet, om ændring af direktiv 2009/125/EF og 2010/30/EU samt om ophævelse af direktiv 2004/8/EF og 2006/32/EF (EUT L 315 af 14.11.2012, s. 1).

(7) Kommissionens delegerede forordning (EU) 2015/2402 af 12. oktober 2015 om revision af harmoniserede referenceværdier for effektiviteten ved separat produktion af el og varme, jf. Europa-Parlamentets og Rådets direktiv 2012/27/EU, og om ophævelse af Kommissionens gennemførelsesafgørelse 2011/877/EU (EUT L 333 af 19.12.2015, s. 54).

(8) Kommissionens gennemførelsesforordning (EU) 2018/2066 af 19. december 2018 om overvågning og rapportering af drivhusgasemissioner i medfør af Europa-Parlamentets og Rådets direktiv 2003/87/EF og om ændring af Kommissionens forordning (EU) nr. 601/2012 (EUT L 334 af 31.12.2018, s. 1).

(9) Kommissionens delegerede forordning (EU) 2019/331 af 19. december 2018 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT L 59 af 27.2.2019, s. 8).

(10) Kommissionens gennemførelsesforordning (EU) 2018/2067 af 19. december 2018 om verifikation af data og om akkreditering af verifikatorer i medfør af Europa-Parlamentets og Rådets direktiv 2003/87/EF (EUT L 334 af 31.12.2018, s. 94).

(11) Europa-Parlamentets og Rådets direktiv 2014/52/EU af 16. april 2014 om ændring af direktiv 2011/92/EU om vurdering af visse offentlige og private projekters indvirkning på miljøet (EUT L 124 af 25.4.2014, s. 1).

(12) Europa-Parlamentets og Rådets forordning (EU) nr. 1143/2014 af 22. oktober 2014 om forebyggelse og håndtering af introduktion og spredning af invasive ikkehjemmehørende arter (EUT L 317 af 4.11.2014, s. 35).

(13) Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT L 206 af 22.7.1992, s. 7).

(14) Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle (EUT L 20 af 26.1.2010, s. 7).

(15) Europa-Kommissionen, Generaldirektoratet for Miljø, Vejledende dokument om udvinding af ikkeenergimineraler og Natura 2000: Et resumé. Publikationskontoret, 2019, https://data.europa.eu/doi/10.2779/985239.

(16) Konventionen om beskyttelse af Europas vilde dyr og planter samt naturlige levesteder (EFT L 38 af 10.2.1982, s. 3).